128
A feiöch eman mi niuokusiti Kot
128.1-6
Echö kölün feitä.
1 Ra feiöch ir meinisin mi niuokusiti ewe Samol mi Lapalap,
chokewe mi aleasochisi an kewe allük.
2 Kopwe mongö uän angangen poum,
kopwe pwapwa o feiöch.
3 Pwülüom epwe wewe ngeni efoch irän wain mi fokun ua me lon imwom.
Noum kana repwe wewe ngeni fasaren ewe irä olif ünükün om chepel.
4 Iei usun feiöchün ewe mwän
mi niuokusiti ewe Samol mi Lapalap.
5 Ewe Samol mi Lapalap epwe afeiöchuk seni Sion.
Amwo kopwe küna feiöchün Jerusalem
lon ränin manauom meinisin.
6 Amwo kopwe küna nöün noum kana.
Kinamwe epwe nom won Israel.