124
Kilisou ren ngasala seni chon oput
124.1-8
Echö kölün feitä än Tafit.
1 Chon Israel repwe apasa, “Are ewe Samol mi Lapalap esap nom rech,
2 are ewe Samol mi Lapalap esap nom rech,
lupwen aramas ra maun ngenikich,
3 repwe oromanauekichela
lon ar song mi watte ngenikich.
4 Iwe, ewe lölö epwe pwölükichela,
ewe öütöüt epwe purikichela,
5 nge nonoon ekewe koluk repwe pwölükichela.
6 Sipwe mwareiti ewe Samol mi Lapalap,
pun esap mwüt ngeni chon oputakich pwe repwe arosakichela.
7 Sa tiwela usun eman machang a tiwela seni ewe sär, ewe chon sär a soni.
Ewe sär a mwü, nge kich sa tiwela.
8 Alilisich a feito seni ewe Samol mi Lapalap,
ewe mi föri läng me fanüfan.